**K I V O N A T**

***a VÁROSSTRATÉGIAI, IDEGENFORGALMI ÉS SPORT BIZOTTSÁG***

***2022. január 25-i ülésének nyilvános jegyzőkönyvéből***

 **11/2022. (I.25.) VISB számú határozat**

A Városstratégiai, Idegenforgalmi és Sport Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019 (X.31.) önkormányzati rendelet 54. § (1) bekezdés 25. pontja alapján az alábbi döntést hozza:

1. A Bizottság egyetért azzal, hogy a Szatmár utca egyirányú forgalmi rendje továbbra is érvényben maradjon.
2. A Bizottság egyetért azzal, hogy a Demeter utcában (Diána u. – Minerva u. közötti szakaszon) mindkét forgalmi irány részére, illetve a Minerva utcában (Demeter u. – Vesta u. közötti szakaszon) mindkét forgalmi irány részére „Megállni tilos” jelzőtáblák kerüljenek kihelyezésre.
3. A Bizottság felkéri a városi főépítészt, a beruházó által készített tervek vizsgálatára, hogy azok megfelelnek-e az érvényes helyi építési szabályzatnak. Amennyiben a HÉSZ lehetővé teszi, úgy a Bizottság egyetért azzal, hogy a Király utca 1-5. tömbbelsőben lévő parkolót a Vasi NIKO Kft. a tervezett módon, saját költségén átalakítsa azzal, hogy a Beruházó a megszűnő parkolók helyén konténeres, vagy ültetett növényzetet telepít, valamint közreműködik az érintett tömbbelső folyamatos tisztántartásában.
4. A Bizottság egyetért azzal, hogy a Hosszú utcában 30 km-es sebességkorlátozás kerüljön bevezetésre.

A Bizottság felkéri a polgármestert, hogy a szükséges intézkedések megtételéről gondoskodjon.

**Felelős:** Dr. Nemény András polgármester

Horváth Soma alpolgármester

 Tóth Kálmán, a Bizottság elnöke

 /a végrehajtás előkészítéséért:

 Kalmár Ervin, a Városüzemeltetési Osztály vezetője

Sütő Gabriella, városi főépítész/

**Határidő:** 1. pont esetén: azonnal

 2. pont esetén: 2022. március 31.

 3. pont esetén: azonnal, illetve folyamatosan

 4. pont esetén: 2022. március 31.

A kivonat hiteléül:

Szombathely, 2022. január 25.

/: Iváncsics Lívia :/

jegyzőkönyvvezető